Bilisten var så uheldig, at han drønede direkte ind i et hus. Der skete heldigvis ingen personskade ved sammenstøddet mellem hus og bil, men til gengæld er huset så skadet, at myndigheder nu ikke tør flytte bilen igen. - Vi er bange for, at der er sket skade, så der ikke længere er understøtning på huset, og derfor overhængende fare for, at huset falder sammen, hvis vi trækker bilen ud, så derfor lader vi den stå, indtil vi finde ud af, hvad der skal ske, siger vagtchefen hos Nordjyllands Politi. Nordjyllands Politi oplyser, at den uheldige bilist ikke var spirituspåvirket, ligesom der umiddelbart heller ikke er noget, der tyder på, at han kørte for stærkt.

Opsummering:
En bilist mistede i eftermiddag herredømmet over sin bil, da han kom kørende ad Præstbrovej i Agersted.